ΑΠΟΦΑΣΗ ΤΗΣ ΕΠΙΤΡΟΠΗΣ της 13ης Φεβρουαρίου 1997 που επιτρέπει στα κράτη μέλη να παρέχουν κατ' εξαίρεση παρεκκλίσεις από ορισμένες διατάξεις της οδηγίας 77/93/ΕΟΚ του Συμβουλίου σχετικά με τα φυτά Vitis L., με εξαίρεση τους καρπούς, καταγωγής Ελβετίας (97/159/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 77/93/ΕΟΚ του Συμβουλίου, της 21ης Δεκεμβρίου 1976, περί των μέτρων προστασίας κατά της εισαγωγής στα κράτη μέλη οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (1), όπως τροποποιήθηκε τελευταία από την οδηγία 97/3/ΕΚ (2), και ιδίως το άρθρο 14 παράγραφος 1,

την αίτηση που υπέβαλε η Γαλλία,

Εκτιμώντας:

ότι, βάσει των διατάξεων της οδηγίας 77/93/ΕΟΚ, τα φυτά Vitis L., με εξαίρεση τους καρπούς, καταγωγής τρίτων χωρών, δεν επιτρέπεται κατ' αρχήν να εισάγονται στην Κοινότητα 7

ότι, βάσει στοιχείων που παρέσχε η Ελβετία και το εν λόγω κράτος μέλος, φαίνεται ότι στην Ελβετία καλλιεργούνται τα φυτά Vitis L., με επαρκείς φυτοϋγειονομικές συνθήκες και ότι δεν υπάρχουν πηγές για την εισαγωγή εξωτικών ασθενειών που προσβάλλουν τα φυτά Vitis L. 7

ότι οι εισαγωγές θα μπορούσαν να πραγματοποιούνται για περισσότερο χρονικό διάστημα, ώστε να δυνηθούν τα εξειδικευμένα φυτώρια να πολλαπλασιάσουν τα φυτά αυτά στην Κοινότητα, κατά τρόπο ώστε να επανεξαχθούν στη συνέχεια στην Ελβετία 7

ότι, γι' αυτό το λόγο, πρέπει να επιτραπεί παρέκκλιση για περιορισμένο χρονικό διάστημα, αρκεί να περιλαμβάνει ειδικές προϋποθέσεις και με την επιφύλαξη της οδηγίας 68/193/ΕΟΚ του Συμβουλίου (3), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης φυτοϋγειονομικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Με την παρούσα απόφαση επιτρέπεται στα κράτη μέλη, με τους όρους που καθορίζονται στην παράγραφο 2, να προβλέπουν εξαιρέσεις από το άρθρο 4 παράγραφος 1 της οδηγίας 77/93/ΕΟΚ, όσον αφορά τις απαγορεύσεις που αναφέρονται στο μέρος Α σημείο 15 του παραρτήματος ΙΙΙ ως προς τα φυτά Vitis L., με εξαίρεση τους καρπούς, καταγωγής Ελβετίας.

2. Πρέπει να πληρούνται οι ακόλουθοι ειδικοί όροι:

α) τα φυτά πρέπει να είναι πολλαπλασιατικό υλικό με τη μορφή λανθανόντων οφθαλμών της ποικιλίας Chasselas 7

β) οι οφθαλμοί προορίζονται για μπόλιασμα στην Κοινότητα σε εγκαταστάσεις που αναφέρονται στο στοιχείο η), με ριζώματα που παράγονται στην Κοινότητα 7

γ) οι οφθαλμοί που προορίζονται για την Κοινότητα:

- συγκομίζονται από πολλαπλασιαστικό υλικό που καλλιεργείται σε αμπελώνες που έχουν καταγραφεί επισήμως. Οι κατάλογοι των κατεγραμμένων αμπελώνων αποστέλλονται στα κράτη μέλη που κάνουν χρήση της παρέκκλισης και στην Επιτροπή, το αργότερο έως την 1η Μαρτίου 1997. Οι κατάλογοι αυτοί περιλαμβάνουν το όνομα της ποικιλίας, τον αριθμό των σειρών που φυτεύονται με αυτήν την ποικιλία, τον αριθμό των φυτών ανά σειρά για καθέναν απ' αυτούς τους αμπελώνες, στο βαθμό που θεωρούνται έτοιμοι να αποσταλούν στην Κοινότητα κατά το 1997, με τους όρους που θεσπίζονται στην παρούσα οδηγία,

- συσκευάζονται κατάλληλα και η συσκευασία αναγνωρίζεται από ένα σήμα που επιτρέπει τον προσδιορισμό του κατεγραμμένου φυτωρίου και της ποικιλίας,

- συνοδεύονται από φυτοϋγειονομικό πιστοποιητικό που εκδίδεται στην Ελβετία σύμφωνα με το άρθρο 7 της οδηγίας 77/93/ΕΟΚ, με βάση την εξέταση που θεσπίζεται στο άρθρο 6 της εν λόγω οδηγίας ιδίως σε ό,τι αφορά την απαλλαγή τους από τους ακόλουθους επιβλαβείς οργανισμούς:

- Daktulosphaira vitifoliae (Fitch),

- Xylophilus ampelinus (Παναγόπουλος) Willems et al.,

- Grapevine Flavescence dorιe MLO.

Στο πιστοποιητικό κάτω από το «Πρόσθετη δήλωση» αναφέρεται ότι «η αποστολή αυτή πληροί τους όρους που θεσπίζονται στην απόφαση 97/159/ΕΚ» 7

δ) ο επίσημος φυτοϋγειονομικός οργανισμός της Ελβετίας εξασφαλίζει την ταυτότητα των οφθαλμών από τη στιγμή της συγκομιδής, όπως αναφέρεται στο στοιχείο γ) πρώτη περίπτωση, μέχρι τη στιγμή της φόρτωσης για την εξαγωγή προς την Κοινότητα 7

ε) οι επιθεωρήσεις που απαιτούνται σύμφωνα με το άρθρο 12 της οδηγίας 77/93/ΕΟΚ διενεργούνται από τα υπεύθυνα επίσημα όργανα, που αναφέρονται στην ως άνω οδηγία, των κρατών μελών που κάνουν χρήση της εν λόγω παρέκκλισης και, κατά περίπτωση, σε συνεργασία με τα αντίστοιχα όργανα του κράτους μέλους στο οποίο θα μπολιαστούν αυτοί οι οφθαλμοί. Με την επιφύλαξη του ελέγχου που αναφέρεται στο άρθρο 19α παράγραφος 3 δεύτερη περίπτωση, πρώτη δυνατότητα, η Επιτροπή καθορίζει το βαθμό ενσωμάτωσης των ελέγχων που αναφέρονται στο άρθρο 19α της εν λόγω οδηγίας, παράγραφος 3 δεύτερη περίπτωση, δεύτερη δυνατότητα, στο πρόγραμμα επιθεώρησης, σύμφωνα με το άρθρο 19α παράγραφος 5 στοιχείο γ) της οδηγίας αυτής 7

στ) οι οφθαλμοί εισάγονται από σημεία εισόδου που βρίσκονται στο έδαφος κράτους μέλους που κάνει χρήση αυτής της παρέκκλισης και τα οποία ορίζονται ειδικά για το σκοπό της εν λόγω παρέκκλισης από το κράτος μέλος 7

ζ) πριν από την εισαγωγή στην Κοινότητα, ο εισαγωγέας προειδοποιεί εγκαίρως για την εν λόγω εισαγωγή τα επίσημα υπεύθυνα όργανα του κράτους μέλους εισαγωγής και το εν λόγω κράτος μέλος διαβιβάζει τα στοιχεία της σχετικής ανακοίνωσης στην Επιτροπή, προσδιορίζοντας:

- το είδος του υλικού,

- την ποικιλία και την ποσότητα,

- τη δηλωθείσα ημερομηνία εισαγωγής και την επιβεβαίωση του σημείου εισόδου,

- τις επωνυμίες, τις διευθύνσεις και τον τόπο των μονάδων που αναφέρονται στο στοιχείο η) και στις οποίες πρόκειται, στη συνέχεια, να μπολιαστούν οι οφθαλμοί.

Κατά την εισαγωγή, ο εισαγωγέας επιβεβαιώνει τα στοιχεία της προαναφερόμενης προειδοποίησης.

Ο εισαγωγέας ενημερώνεται επίσημα, πριν από την εισαγωγή, σχετικά με τους όρους που παρατίθενται στα στοιχεία α), β), γ), δ), ε), στ), ζ), η) θ) και ι) 7

η) οι οφθαλμοί πρέπει να μπολιάζονται με ριζώματα και, στη συνέχεια, το μπολιασμένο υλικό να φυτεύεται μόνο σε μονάδες των οποίων η επωνυμία, η διεύθυνση και ο τόπος έχουν κοινοποιηθεί από εκείνον που προτίθεται να χρησιμοποιήσει τους εισαχθέντες βάσει της παρούσας απόφασης οφθαλμούς, στα υπεύθυνα επίσημα όργανα του κράτους μέλους στο οποίο βρίσκεται η συγκεκριμένη μονάδα 7 στις περιπτώσεις που ο τόπος εμβολιασμού βρίσκεται σε κράτος μέλος άλλο από ένα κράτος μέλος που κάνει χρήση της εν λόγω παρέκκλισης, τα υπεύθυνα επίσημα όργανα του κράτους μέλους που κάνει χρήση της παρέκκλισης ενημερώνουν, κατά τη στιγμή της λήψης της προαναφερόμενης κοινοποίησης του εισαγωγέα, τους εν λόγω υπεύθυνους επίσημους οργανισμούς του κράτους μέλους στο οποίο πρόκειται να φυτευθούν ή να εμβολιασθούν τα φυτά, διαβιβάζοντας και τα ονόματα, τις διευθύνσεις και τον τόπο των μονάδων στις οποίες πρόκειται να μπολιαστούν ή να φυτευθούν τα φυτά 7

θ) στις μονάδες που αναφέρονται στο στοιχείο η):

- οι οφθαλμοί εμβολιάζονται και, στη συνέχεια, φυτεύονται και καλλιεργούνται σε αγρούς που ανήκουν στις μονάδες που αναφέρονται στο στοιχείο η), όπου πρέπει να παραμείνουν έως ότου αποσταλούν εκτός Κοινότητας, όπως αναφέρεται στο στοιχείο ι),

- τα μπολιασμένα φυτά, κατά τη διάρκεια της βλαστικής περιόδου που ακολουθεί την εισαγωγή, υπόκεινται σε μακροσκοπική επιθεώρηση από τους εν λόγω υπεύθυνους οργανισμούς του κράτους μέλους στο οποίο έχουν φυτευθεί τα εν λόγω φυτά, σε κατάλληλες χρονικές περιόδους, με σκοπό την ανίχνευση των επιβλαβών οργανισμών ή συμπτωμάτων που προκαλούνται από ένα επιβλαβή οργανισμό 7 για να προσδιοριστεί ο επιβλαβής οργανισμός που προκάλεσε τέτοια συμπτώματα πραγματοποιούνται οι ενδεδειγμένες δοκιμασίες για κάθε σύμπτωμα που έχει παρατηρηθεί κατά τον μακροσκοπικό έλεγχο. Κάθε φυτό που δεν έχει δηλωθεί, κατά τους εν λόγω ελέγχους και δοκιμασίες, απαλλαγμένο από τους επιβλαβείς οργανισμούς που απαριθμούνται στο στοιχείο γ) τρίτη περίπτωση καταστρέφεται αμέσως 7

ι) κάθε μπολιασμένο φυτό που προκύπτει από επιτυχές μόσχευμα, στο οποίο χρησιμοποιούνται οι οφθαλμοί που αναφέρονται στο στοιχείο α), θα αποσταλεί το 1998 σε προορισμό εκτός της Κοινότητας. Οι εν λόγω υπεύθυνοι επίσημοι οργανισμοί εγγυώνται την επίσημη καταστροφή κάθε φυτού που δεν αποστέλλεται. Πρέπει να τηρούνται μητρώα, τα οποία τίθενται στη διάθεση της Επιτροπής, και αφορούν τις ποσότητες των επιτυχώς εμβολιασθέντων φυτών, των επισήμως κατεστραμμένων φυτών, καθώς και των χωρών προορισμού των πωληθέντων φυτών.

Άρθρο 2

Τα κράτη μέλη ενημερώνουν τα λοιπά κράτη μέλη και την Επιτροπή για οποιαδήποτε χρήση της άδειας. Τα κράτη μέλη ενημερώνουν την Επιτροπή και τα λοιπά κράτη μέλη, πριν από την 1η Νοεμβρίου 1997, σχετικά με τις ποσότητες που έχουν εισαχθεί σύμφωνα με την παρούσα απόφαση και αποστέλλουν λεπτομερή τεχνική έκθεση της επίσημης εξέτασης που αναφέρεται στο άρθρο 1 παράγραφος 2 στοιχείο ι). Επιπλέον, οποιοδήποτε άλλο κράτος μέλος στο οποίο έχουν μπολιαστεί οι οφθαλμοί σε ριζώματα και στο οποίο έχουν φυτευθεί φυτά αποστέλλει στην Επιτροπή και τα λοιπά κράτη μέλη, μετά από την εισαγωγή, πριν από την 1η Νοεμβρίου 1997, λεπτομερή τεχνική έκθεση της επίσημης εξέτασης που αναφέρεται στο άρθρο 1 παράγραφος 2 στοιχείο θ).

Άρθρο 3

Με την επιφύλαξη των προβλεπόμενων στο άρθρο 14 παράγραφος 3 της οδηγίας 77/93/ΕΟΚ, τα εν λόγω κράτη μέλη ανακοινώνουν στην Επιτροπή και στα λοιπά κράτη μέλη όλες τις περιπτώσεις αποστολών που πραγματοποιούνται σύμφωνα με την παρούσα απόφαση και οι οποίες δεν πληρούν τους καθορισθέντες όρους.

Άρθρο 4

Η παρούσα απόφαση τίθεται σε εφαρμογή κατά τη διάρκεια της περιόδου από 1ης Μαρτίου μέχρι 15 Απριλίου 1997. Η παρούσα απόφαση ανακαλείται εάν προκύψει ότι οι όροι που καθορίζονται στο άρθρο 1 παράγραφος 2 δεν επαρκούν για την πρόληψη της εισαγωγής επιβλαβών οργανισμών ή εάν δεν έχουν τηρηθεί.

Άρθρο 5

Η παρούσα απόφαση απευθύνεται στα κράτη μέλη.

Βρυξέλλες, 13 Φεβρουαρίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 26 της 31. 1. 1977, σ. 20.

(2) ΕΕ αριθ. L 27 της 30. 1. 1997, σ. 30.

(3) ΕΕ αριθ. L 93 της 17. 4. 1968, σ. 15.